Wewaton Panulise Basa Jawa Nganggo Aksara Jawa/Bab 19


BAB 19 AKSARA SESIGEGING WANDA

1. Sok ana wong nulis:

ꦔ꧀ꦒꦺꦴꦝꦺꦴꦒ꧀ꦲꦼꦤ꧀ꦝꦺꦴꦒ꧀ kliru ꦔ꧀ꦒꦺꦴꦝꦺꦴꦏ꧀ꦲꦼꦤ꧀ꦝꦺꦴꦏ꧀
Nggodhog endhog kliru nggodhok endhok

ꦱꦶꦧꦼꦒꦺꦴꦒ꧀ꦏꦼꦕꦺꦴꦕꦺꦴꦒ꧀ kliru ꦱꦶꦧꦼꦒꦺꦴꦏ꧀ꦏꦼꦕꦺꦴꦕꦺꦴꦏ꧀
Si Begog kecocog kliru si begok kecocok

ꦏꦶꦲꦒꦼꦁꦡꦫꦸꦧ꧀ꦱꦽꦒꦼꦥ꧀ kliru ꦏꦶꦲꦒꦼꦁꦠꦫꦸꦥ꧀ꦱꦽꦒꦺꦧ꧀
Ki Ageng Tarub sregep kliru Ki Ageng Tarup sregeb

ꦥꦏ꧀ꦢꦮꦸꦢ꧀ꦲꦶꦏꦸꦩ꧀ꦭꦫꦠ꧀ kliru ꦥꦏ꧀ꦢꦮꦸꦠ꧀ꦲꦶꦏꦸꦩ꧀ꦭꦫꦢ꧀
Pak Dawud iku mlarat kliru Pak Dawut iku mlarad

Sing njalari klira-kliru mangkono iku, amarga wong sing nulis ora ngerti titikane wanda
mawa sesigeg, aksara apa sesigege. Awit saka iku, supaya wong aja nganti klira-kliru
panulise tembung kang mawa wanda sigeg, kudu ngerti titikane sesigeg.

2. Kang dianggo nitik wanda “SIGEG AKSARA APA” lumrahe sarana tembunge
dipanambangi ꦲꦺ꧉ Tuladhane kayata:
Wong kae ayake ꦧꦸꦝꦼꦒ꧀꧈
ꦧꦸꦝꦼꦒ꧀ katulis wandane wekasan sigeg ꦒ꧈ sabab yen tembunge
dipanambangi ꦲꦺ꧈ dadi ꦧꦸꦝꦼꦒ꧀ꦒꦺ꧉ Panambang ꦲꦺ malih dadi ꦒꦺ꧈ mulane panulise tembung iku wandane wekasan sigeg ꦒ꧉

Banyu blumbang iku ꦧꦸꦛꦼꦏ꧀꧈

ꦧꦸꦛꦼꦏ꧀ katulis wandane wekasan sigeg ꦏ꧈ sebab yen tembunge dipanambangi ꦲꦺ꧈ dadi ꦧꦸꦛꦺꦏ꧀ꦏꦺ꧉ Panambang ꦲꦺ malih dadi ꦏꦺ꧈ mulane
panulise tembung iku wandane wekasan sigeg ꦏ꧉

Bu Guru tuku ꦏꦺꦕꦥ꧀꧈
ꦏꦺꦕꦥ꧀ katulis wandane sigeg ꦥ꧈ sabab yen tembunge dipanambangi ꦲꦺ dadi ꦏꦺꦕꦥ꧀ꦥꦺ꧉ Panambang ꦲꦺ malih dadi ꦥꦺ꧈ mulane panulise tembung iku
wandane wekasan sigeg ꦥ꧉

3. Yagene tembung-tembung ing ngisor iki wandane wekasan katulis sigeg ꦒ꧉
1 ꦕꦺꦴꦕꦺꦴꦒ꧀ cocog
2 ꦧ꧀ꦭꦧꦒ꧀ blabag
3 ꦧ꧀ꦭꦺꦝꦺꦒ꧀ bledheg
4 ꦒꦸꦲꦸꦝꦶꦒ꧀ gudhig
5 ꦒ꧀ꦭꦸꦝꦸꦒ꧀ gludhug
6 ꦮꦉꦒ꧀ wareg
7 ꦲꦤ꧀ꦗꦺꦴꦒ꧀ anjog
8 ꦲꦤ꧀ꦗ꧀ꦭꦺꦴꦒ꧀ anjlog
9 ꦥꦺꦤ꧀ꦕꦶꦒ꧀ pencig

4. Yagene tembung-tembung ing ngisor iki wandane wekasan katulis sigeg ꦏ꧉

1 ꦩ꧀ꦊꦠꦶꦏ꧀ mletik
2 ꦒꦺꦴꦩ꧀ꦧꦾꦺꦴꦏ꧀ gombyok
3 ꦏ꧀ꦭꦸꦩ꧀ꦥꦸꦏ꧀ klumpuk
4 ꦚꦩ꧀ꦥ꧀ꦭꦸꦏ꧀ nyampluk
5 ꦲꦩ꧀ꦧꦿꦸꦏ꧀ ambruk
6 ꦔꦼꦩ꧀ꦥ꧀ꦭꦺꦴꦏ꧀ ngemplok

5. Yagene tembung-tembung ing ngisor iki wandane wekasan katulis sigeg ꦢ꧉

1 ꦕꦕꦢ꧀ cacad
2 ꦱꦽꦧꦺꦢ꧀ srebed
3 ꦩꦸꦫꦶꦢ꧀ murid
4 ꦮꦸꦗꦸꦢ꧀ wujud
5 ꦲꦸꦮꦺꦴꦢ꧀ uwod
6 ꦧꦼꦧꦼꦢ꧀ bebed

6. Yagene tembung-tembung ing ngisor iki wandane wekasan katulis sigeg ꦠ꧉

1 ꦠꦺꦴꦧꦠ꧀ tobat
2 ꦕ꧀ꦭꦸꦫꦶꦠ꧀ clurit
3 ꦧꦸꦤ꧀ꦠꦸꦠ꧀ buntut
4 ꦕꦿꦺꦮꦺꦠ꧀ crewet
5 ꦕꦺꦴꦥꦺꦴꦠ꧀ copot
6 ꦲꦼꦚ꧀ꦗꦼꦠ꧀ enjet

7. Yagene tembung-tembung ing ngisor iki wandane wekasan katulis sigeg ꦧ꧉

1 ꦱꦧ sabab
2 ꦒꦸꦪꦸꦧ꧀ guyub
3 ꦏꦶꦏꦶꦧ꧀ kikib
4 ꦒꦆꦧ꧀ gaib
5 ꦩꦸꦫꦸꦧ꧀ murub
6 ꦉꦧꦧ꧀ rebab

8. Yagene tembung-tembung ing ngisor iki wandane wekasan katulis sigeg ꦥ꧉

1 ꦏ꧀ꦭꦫꦥ꧀ klarap
2 ꦲꦶꦤ꧀ꦠꦶꦥ꧀ intip
3 ꦏꦸꦤ꧀ꦕꦸꦥ꧀ kuncup
4 ꦭꦤ꧀ꦝꦼꦥ꧀ landhep
5 ꦏꦱꦺꦥ꧀ kasep
6 ꦱꦼꦭꦺꦴꦥ꧀ selop